**Indokolás**

**Budapest Főváros XI. Kerület Újbuda Önkormányzata Képviselő-testületének**

**a személyes gondoskodást nyújtó ellátásokról szóló 52/2017. (XII. 21.) XI.ÖK rendelet módosításáról szóló 6/2021. (I. 29.) önkormányzati rendeletéhez**

**Az 1. §-hoz**

Tekintettel a veszélyhelyzet miatt betartandó higiéniai, biztonsági és érintkezési szabályokra, az egyes, elsősorban a veszélyhelyzetben jelentkező különleges vagy fokozott szükségletekkel összefüggő szociális szolgáltatások nyújtását indokolt különleges működési rend szerint biztosítani.

**A 2. §-hoz**

Indokolt a veszélyhelyzetben meghatározott működési rend szerint nyújtott, kifejezetten az időszakosan jelentkező különleges vagy fokozott szükségletek ellátására biztosított szociális szolgáltatások fizetendő térítési díjának elengedése.

**A 3. §-hoz**

Az időszakos díjmeghatározás hatályba lépésére vonatkozó átmeneti rendelkezést és az átmeneti szabályozásnak a veszélyhelyzet lejártával történő kivezetésére vonatkozó rendelkezést tartalmaz.

**A 4. §-hoz**

A módosító rendelet hatálybalépéséről rendelkezik.